2012.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas** **„Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (Latvijas Vēstnesis, 2010, 59., 166.nr.; 2011, 167.nr.) šādus grozījumus:

1. Izteikt 2.punktu šādā redakcijā:

„2. Šo noteikumu 16.1.apakšpunktā minētajām darbībām Eiropas Sociālā fonda finansējumu (turpmāk – finansējums) sniedz saskaņā ar Komisijas 2008.gada 6.augusta Regulu (EK) Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214) (turpmāk – Komisijas regula Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML)).”

1. Papildināt noteikumus ar 2.1 punktu šādā redakcijā:

„2.1 Šo noteikumu 16.2.apakšpunktā minētajām darbībām finansējumu aktivitātes ietvaros sniedz saskaņā ar Komisijas 2006.gada 15.decembra Regulu (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379) (turpmāk – Komisijas regula Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)).”

1. Papildināt noteikumus ar 4.3.apakšpunktu šādā redakcijā:

„4.3. izmantojot virssaistību finansējumu (valsts budžeta finansējums), apmācībās iesaistītas 2 500 nodarbinātas personas.”

1. Papildināt noteikumus ar 8.1 punktu šādā redakcijā:

„8.1 Aktivitātei pieejamais saistību apjoms, kas pārsniedz šo noteikumu 8.punktā norādīto Eiropas Sociālā fonda finansējumu (valsts budžeta finansējums) (turpmāk – virssaistību finansējums), ir 2 500 000 lati. Finansējuma saņēmējs nodrošina savu finansējumu proporcionāli projekta īstenošanai paredzētajam virssaistību finansējumam saskaņā ar šo noteikumu 8.punktu.”

1. Izteikt 13.4.apakšpunktu šādā redakcijā:

„13.4. partneriem un projekta iesniedzējiem, kas atbilst lielā komersanta statusam un atbalstāmi saskaņā ar Komisijas Regulu Nr.800/2008, un projekta iesniedzējiem un partneriem, kas saņems atbalstu saskaņā ar Komisijas regulu Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML),,ir novērojamas grūtībās nonākuša komersanta pazīmes:

13.4.1. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta;

13.4.2. kam uz projekta iesnieguma iesniegšanas brīdi zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, un konstatējamas šo noteikumu 13.4.4. apakšpunktā minētās pazīmes;

13.4.3. kam saskaņā ar pēdējo divu noslēgto finanšu gadu pārskatiem un  pēdējo pieejamo operatīvo pārskatu uz projekta iesnieguma iesniegšanas brīdi ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 13.4.4.apakšpunktā minētās pazīmes;

13.4.4.kam nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību.”

1. Papildināt noteikumus ar 13.4.1 apakšpunktu šādā redakcijā:

„13.4.1 partneri un projekta iesniedzējs atbilst grūtībās nonākuša sīkā (mikro), mazā vai vidējā komersanta statusam saskaņā ar Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 7.punktā noteikto definīciju.”

1. Izteikt 16. punktu šādā redakcijā:

„16. Finansējumu piešķir:

16.1. saimnieciskās darbības veicēju partnerībā organizētām vispārējām apmācībām. Vispārējās apmācības ir mācības, kas atbilst Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 38.pantā noteiktajai definīcijai. Projekta ietvaros var apmācīt gan projekta iesniedzēja (izņemot biedrību, kas ir Latvijas darba devēju organizāciju apvienība, kurai deleģētas tiesības darboties nacionālā līmenī) nodarbinātās personas, gan partneru nodarbinātās personas;

16.2. apmācībām pie darba devēja līdz trim mēnešiem 94.1.apakšpunktā minētajam jaunietim, ja minētais jaunietis ir saņēmis vai saņems 16.1.apakšpunktā minētās apmācības”.

8. Papildināt noteikumus ar 26.1.1 apakšpunktu šādā redakcijā:

„26.1.1 izmaksas par apmācībām pie darba devēja. Izmaksas par apmācībām pie darba devēja veido atlīdzības (piemaksa vai ikmēneša darba alga, ja ar partneri ir noslēgts darba līgums par darba vadītāja pienākumu izpildi) izmaksas darba vadītājam – 50 % apmērā no valstī noteiktās minimālās mēneša darba algas (tai skaitā darba devēja valsts sociālās apdrošināšanas obligātās iemaksas) neatkarīgi no apmācāmo jauniešu skaita līdz 3 mēnešu periodam, lai sniegtu apmācības darba iemaņu, profesionālo prasmju un zināšanu nostiprināšanai 94.1.apakšpunktā minētajam jaunietim, kurš ir stājies darba tiesiskajās attiecībās ar darba devēju ne agrāk kā 3 mēnešus pirms dalības šo noteikumu 16.1. vai 16.2. apakšpunktā minētajās apmācībās. Par kvalificētu darba vadītāju uzskata personu, kam ir ne mazāk kā divus gadus ilga darba pieredze profesijā, kurā veic 94.1.apakšpunktā minētā jaunieša praktiskās apmācības.”

9. Izteikt 30.4.apakšpunktu šādā redakcijā:

„30.4. šo noteikumu [26.punktā](http://www.likumi.lv/doc.php?id=208009#p26) minētās izmaksas, kas saistītas ar tādām apmācībām, kurās apmācību pakalpojumu sniedzējs projekta īstenošanas laikā apmāca mazāk kā triju saimnieciskās darbības veicēju darbiniekus.”.

10. Papildināt noteikumus ar 30.5 punktu šādā redakcijā:

„30.5. 26.1.1 apakšpunktā minētās izmaksas, ja 94.1.apakšpunktā minētais jaunietis ir bijis dalībnieks darbības programmas „Cilvēkresursi un nodarbinātība” papildinājuma 1.4.1.1.1. apakšaktivitātes „Kompleksi atbalsta pasākumi iedzīvotāju integrēšanai darba tirgū” pasākumā „Darba vieta jaunietim”.

11.Izteikt 34. punkta pirmo teikumu šādā redakcijā:

„34.Maksimāli pieļaujamā finansējuma intensitāte no projekta kopējām attiecināmajām izmaksām, neieskaitot 26.1.1 apakšpunktā paredzētās izmaksas, ir:”

12. Izteikt 36.punktu šādā redakcijā:

„36. Finansējuma intensitāti palielina par 10 procentpunktiem, ja visas apmācībās iesaistītās personas ir strādājošas personas ar invaliditāti vai nelabvēlīgākā situācijā esoši darba ņēmēji saskaņā ar Komisijas regulas Nr. 800/2008 2.pantu. Saskaņā ar Komisijas regulas Nr.800/2008 39.pantu atbalsta intensitāti var paaugstināt ne vairāk kā līdz 80%. Finansējuma intensitāti nevar palielināt attiecībā uz 26.1.1 apakšpunktā noteiktajām izmaksām.”

13. Papildināt noteikumus ar 34.1 punktu šādā redakcijā:

„34.1 Finansējuma intensitāte 26.1.1 apakšpunktā paredzētajām izmaksām – 100 %.”

14. Aizstāt 39.punktā skaitli „1 000 000” ar skaitli „2 000 000”.

15. Papildināt 69.punktu ar trešo teikumu šādā redakcijā:

„Projekta maksimālo īstenošanas laiku var pagarināt līdz 2015.gada 1.jūnijam, ja atbilstoši šo noteikumu 93.punktam veic grozījumus līgumā par projekta īstenošanu.”

16. Papildināt noteikumus ar 76.1 punktu šādā redakcijā:

„76.1 Partneris pirms šo noteikumu 16.2.apakšpunktā minēto apmācību uzsākšanas iesniedz finansējuma saņēmējam *de minimis* atbalsta uzskaites veidlapu saskaņā ar normatīvajiem aktiem par *de minimis* atbalsta uzskaites un piešķiršanas kartību un *de minimis* atbalsta uzskaites veidlapu paraugiem (ja attiecināms).”

17. Papildināt noteikumus ar 76.2 punktu šādā redakcijā:

„76.2 Pirms partneris uzsāk šo noteikumu 16.2.apakšpunktā minētās apmācības, finansējuma saņēmējs pārbauda, vai tas nepalielinās kopējo *de minimis* atbalsta apjomu, ko partneris ir saņēmis attiecīgajā fiskālajā gadā, kā arī iepriekšējos divos fiskālajos gados, līdz līmenim, kas pārsniedz Komisijas regulas Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 2.panta 2.punktā noteikto maksimālo apmēru (ja attiecināms). Ja finansējuma saņēmējs konstatē, ka partnera saņemtais *de minimis* atbalsta apjoms var pārsniegt Komisijas regulas Nr.1998/2006 2.pantā 2.punktā noteikto maksimālo apmēru, tas partnerim apstiprina šo noteikumu 16.2.apakšpunktā minētās apmācības tādam periodam, lai saņemtais *de minimis* atbalsta apjoms nepārsniegtu noteikto maksimālo apmēru.”

18. Papildināt noteikumus ar 76.3 punktu šādā redakcijā:

„76.3 Sadarbības iestāde finanšu atbalstu par šo noteikumu 26.1.1 apakšpunktā noteiktajām izmaksām finansējuma saņēmējam nepiešķir, ja finansējuma saņēmējs sadarbības iestādē nav iesniedzis uzskaites veidlapu par partneru saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (ja attiecināms). *De minimis* atbalstu piešķir, ievērojot Komisijas regulas Nr. 1998/2006 1.panta 1.punktā minētos darbības jomu ierobežojumus.”

19. Svītrot 78.punkta pirmo teikumu.

20. Svītrot 79.punktu.

21. Izteikt 83.punktu šādā redakcijā:

„83. Ja 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 25 % no projekta attiecināmo izmaksu summas, bet ne mazāk kā par saņemtajam avansam atbilstošo attiecināmo izmaksu summu, vai 24 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 60 % no projekta attiecināmo izmaksu summas, neskaitot papildus piešķirto finansējumu, sadarbības iestāde samazina līgumā paredzēto finansējumu par neizpildes apjomu.”

22. Papildināt noteikumus ar 83.1 punktu šādā redakcijā:

„83.1 Sadarbības iestāde samazina līgumā par projekta īstenošanu paredzēto finansējumu par papildus piešķirto finansējumu no virssaistību līdzekļiem, ja finansējuma saņēmējs nav nodrošinājis 96.punktā minēto nosacījumu izpildi.”

23. Papildināt noteikumus ar 93.punktu šādā redakcijā:

„93. Finansējuma saņēmējs ne vairāk kā divas reizes var ierosināt grozījumus līgumā par projekta īstenošanu par projekta kopējā finansējuma apjoma palielinājumu, ja ir ievēroti šādi nosacījumi:

93.1. finansējuma saņēmējs ir iesniedzis sadarbības iestādei maksājuma pieprasījumus vismaz par 70 % no projekta attiecināmo izmaksu summas, un neizmantotais projekta finansējums nepārsniedz 300 000 latus;

93.2. atbilstoši uz līguma par projekta īstenošanu  grozījumu ierosināšanas dienā sasniegtajiem rezultatīvajiem rādītājiem (apmācīto darbinieku skaits) un proporcionāli palielinātajam projekta finansējuma apjomam projekta ietvaros apmāca vismaz tikpat līdz šim apmācībās neiesaistītus darbiniekus;

93.3. nepalielina finansējuma intensitāti no projekta kopējām attiecināmām izmaksām pret līgumā par projekta īstenošanu norādīto;

93.4. projekta finansējuma apmēru vienā pieteikšanās reizē nepalielina vairāk kā par 500 000 latiem;

93.5. projekta finansējumu palielina, izmantojot virssaistību finansējumu (valsts budžeta finansējums) un finansējumu, kas iegūts, piemērojot 83.punktā minēto finansējuma samazinājumu, atbilstoši šo finansējuma avotu savstarpējai proporcijai līguma par projekta īstenošanu grozījumu iesniegšanas dienā.”

24. Papildināt noteikumus ar 94.punktu šādā redakcijā:

„94. Ja saskaņā ar šo noteikumu 93.punktu tiek palielināts projekta finansējums, finansējuma saņēmējs finansējumam no virssaistību finansējuma (valsts budžeta finansējums) ievēro šajā punktā minētos nosacījumus:

94.1. vismaz 20 % no virssaistību finansējuma izmanto, lai apmācītu darbiniekus, kas ir jaunieši vecumā līdz 30 gadiem (ieskaitot);

94.2. vismaz 15 % no virssaistību finansējuma izmanto, lai apmācītu partnerus, kuru juridiskā adrese vai to struktūrvienību atrašanās vieta ir Kurzemes, Vidzemes vai Zemgales plānošanas reģionā;

94.3. vismaz 5 % no virssaistību finansējuma izmanto, lai apmācītu partnerus, kuru juridiskā adrese vai to struktūrvienību atrašanās vieta ir Latgales plānošanas reģionā.”

25. Papildināt noteikumus ar 95.punktu šādā redakcijā:

„95. Šo noteikumu 94.punktā minēto nosacījumu kontroli sadarbības iestāde veic, apstiprinot noslēguma maksājuma pieprasījumu. Finansējuma saņēmējs, izpildot šo noteikumu 94.1.apakšpunktā minēto nosacījumu, nodrošina atsevišķu uzskaiti par apmācīto darbinieku skaitu vecumā līdz 24 gadiem (ieskaitot) un vecumā no 25 līdz 30 gadiem (ieskaitot).”

26.Papildināt noteikumus ar 96.punktu šādā redakcijā:

„96. Šo noteikumu 16.punktā minētās atbalstāmās darbības, ko plānots finansēt no virssaistību finansējuma, finansējuma saņēmējs turpina īstenot ne vēlāk kā pirmajā ceturksnī pēc šo noteikumu 8.1 punktā minēto virssaistību finansējuma iekļaušanas līgumā par projekta īstenošanu, bet finansējuma saņēmējs izdevumus par minēto atbalstāmo darbību īstenošanu vai sadarbības iestāde maksājumus finansējuma saņēmējam uzsāk veikt pirmajā pusgadā pēc šo noteikumu 8.1 punktā minēto virssaistību finansējuma iekļaušanas līgumā par projekta īstenošanu.”

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

25.09.2012 16:30

1683

Zane Dziļuma

67013225, Zane.Dziluma@em.gov.lv